Einföld og meðfærileg kaka sem minnir á hjónabandssælu en í staðinn fyrir rabarbarasultu er notuð sykurlaus hindberjasulta . Mjög fljótlegt að henda í þessa fyrir helgina og ekki spillir fyrir að hún geymist vel og er í hollari kantinum . 250 g grófir hafrar , malaðir í fínt mjöl í matvinnsluvél 130 g hveiti eða heilhveiti 2 tsk. kanill ½ tsk. salt 50 g döðlusíróp 130 g olía að eigin vali ½ krukka sykurlaus hindberjasulta t.d. frá Dalfour 2 öskjur fersk hindber , söxuð Hitið ofninn í 180°C . Blandið öllum innihaldsefnum saman í skál og hrærið vel saman með sleif . Setjið helminginn af deiginu í eldfast ferkantað mót sem er um 20 * 30 cm að stærð og smyrjið sultunni og berjunum jafnt yfir . Myljið afganginn af deiginu yfir sultuna og berin . Bakið kökuna í 20 -25 mínútur og skerið í ferninga þegar hún kemur úr ofninum . Kakan geymist ágætlega í nokkra daga ef svo ólíklega vill til að eitthvað verði eftir af henni .